ΓΡΑΠΤΗ ΕΡΩΤΗΣΗ P-2210/02

υποβολή: Giacomo Santini (PPE-DE) προς την Επιτροπή

(12 Ιουλίου 2002)

Θέμα: Κατανομή οικοσημείων και εφαρμογή της ρήτρας του 108 %

Στο έγγραφο κατανομής των οικοσημείων που παρουσίασε την 1η Ιουλίου 2002 η Επιτροπή, αναγγέλει την απόφασή της να μειώσει κατά 350 000 οικοσημεία το ποσοστό της Ιταλίας, σε σχέση με τις διελεύσεις του 2001.

Ο λόγος συνδέεται με την εφαρμογή της ρήτρας του 108 %.

Λαμβάνονταςπόψη ότι στη νέα πρόταση της Επιτροπής για την αναθεώρηση του καθεστώτος των οικοσημείων πουπεβλήθη στις 21.12.2001 (COM(2001)807 τελ. — 2001/0310 (COD)(1), η ίδια η Επιτροπή αναγγέλει την κατάργηση της ρήτρας του 108 %, δεδομένου ότι απεδείχθη καταστροφική στο παρελθόν λόγω αρνητικών αντικτύπων και δυσχερούς εξακρίβωσης, ερωτάται η Επιτροπή:

- Βάσει ποιας διαδικασίας ανακοινώνεται μία περικοπή της δέσμης οικοσημείων για την Ιταλία, προτού ακόμη ολοκληρωθεί η ετήσια εξακρίβωση για το 2001·

- Πως μπορεί η Επιτροπή να βασίζει ένα μέτρο της σε μία ρήτρα (εκείνη του 108 %) που, έστω και αν δεν έχει ακόμη επίσημα καταργηθεί δεδομένου ότι δεν έχει ολοκληρωθεί η διαδικασία παρουσίασης της πρότασης στο Ευρωπαϊκό Κοινοβούλιο, έχει απορριφθεί από όλους τους παράγοντες και έχει τεκμηριωθεί το ανέφικτο της εφαρμογής της με επίσημο έγγραφο της ίδιας της Επιτροπής·

- Τι προτίθεται να πράξει ώστε να αποτρέψει τις αυστριακές αστυνομικές αρχές από την εφαρμογή συστημάτων ελέγχου σε βάρος μη αυστριακών φορτηγών, με τεράστιες απώλειες χρόνου και σοβαρές οικονομικές ζημιές και με ποιον τρόπο προτίθεται να παρέμβει ώστε να μειωθούν οι δυσανάλογαψηλές τιμές των διοδίων στη Γέφυρα της Ευρώπης και στη σήραγγα του Arlberg;

(1) ΕΕ C 103 E της 30.4.2002, σελ. 230.

Απάντηση της κας de Palacio εξ ονόματος της Επιτροπής

(3 Σεπτεμβρίου 2002)

Η Επιτροπή ενημερώνει το Αξιότιμο Μέλος του Κοινοβουλίου ότι δεν αποφάσισε την 1η Ιουλίου 2002 να μειώσει τον αριθμό των οικοσημείων που διανέμονται στα κράτη μέλη και ότι έχουν τηρηθεί οι όροι του κανονισμού (ΕΚ) αριθ. 609/2000 της Επιτροπής (άρθρο 6, παράγραφος 3)(1).

Όσον αφορά τη ρήτρα του 108 %, η Επιτροπήπέβαλε πρόταση στις 21 Δεκεμβρίου 2000(2) με σκοπό την κατάργησή της. Η εν λόγω πρόταση εγκρίθηκε από το Ευρωπαϊκό Κοινοβούλιο σε πρώτη ανάγνωση τον Σεπτέμβριο του 2001. Το Συμβούλιο δεν έχει ακόμη λάβει απόφαση επί του εν λόγω κειμένου.

Εν αναμονή της απόφασης, η Επιτροπή οφείλει να επιβάλει την τήρηση της ισχύουσας νομοθεσίας και συνεπώς, όπως πέρυσι, έχει κρατήσει ένα μέρος των ηλεκτρονικών οικοσημείων για την περίπτωση που θα εφαρμοζόταν η ρήτρα του 108 % αυτή τη χρονιά. Οι στατιστικές των δρομολογίων διαμετακόμισης που έχουνποβληθεί από την Αυστρία εξετάστηκαν από την Επιτροπή και από τα μέλη της επιτροπής διαχείρισης οικοσημείων και, βάσει των αποτελεσμάτων της εν λόγω ανάλυσης, η Επιτροπή αποφάσισε στις 24 Ιουλίου 2002 να μην εφαρμόσει την εν λόγω ρήτρα για το έτος 2001, να μη μειώσει τον αριθμό των οικοσημείων για το έτος 2002. Ως εκ τούτου, προέβη στη διανομή τωνπόλοιπων οικοσημείων.

Όσον αφορά το θέμα των αστυνομικών ελέγχων στους αυστριακούς δρόμους, η Επιτροπή ενημερώθηκε σχετικά και απηύθυνε στις αυστριακές ομοσπονδιακές αρχές επιστολή ζητώντας συμπληρωματικές εξηγήσεις.

Όσον αφορά τις τιμές των διοδίων, με απόφασή του, της 26ης Σεπτεμβρίου 2000(3), το Ευρωπαϊκό Δικαστήριο αποφάνθηκε στο πλαίσιο της διαδικασίας λόγω παράλειψης την οποία κίνησε η Επιτροπή, ότι η Αυστρία είχε παραβιάσει τιςποχρεώσεις της που πηγάζουν από την Οδηγία 93/89/ΕΟΚ του Συμβουλίου(4). Εν τω μεταξύ, η Αυστρία έθεσε τέλος στις διακρίσεις που γίνονταν με τις τιμές των διοδίων στο Brenner και μείωσε ελαφρώς τις εν λόγω τιμές. Εξάλλου, η Επιτροπή αυτή τη στιγμή επεξεργάζεται, όπως προαναγγέλθηκε το 2001 στη Λευκή Βίβλο για την κοινωνική πολιτική μεταφορών, μια μεθοδολογία για την τιμολόγηση των μεταφορικώνποδομών και προτίθεται να προτείνει νέα οδηγία για την οδική τιμολόγηση πριν από τα τέλη του 2002.

(1) Κανονισμός (ΕΚ) αριθ. 609/2000 της Επιτροπής, της 21ης Μαρτίου 2000, για τροποποίηση του κανονισμού (ΕΚ) αριθ. 3298/94 για τη θέσπιση μέτρων που αφορούν το σύστημα οικοσημείων για βαρέα φορτηγά οχήματα διερχόμενα από την Αυστρία — ΕΕ L 73 της 22.3.2000.

(2) COM(2000)862 τελικό.

(3) Υπόθεση C-205/98, Επιτροπή κατά Δημοκρατίας της Αυστρίας (Συλλογή νομολογίας 2000, σ. I-7367).

(4) Οδηγία 93/89/ΕΟΚ του Συμβουλίου, της 25ης Οκτωβρίου 1993, σχετικά με την εφαρμογή, εκ μέρους των κρατών μελών, των φόρων επί ορισμένων οχημάτων τα οποία χρησιμοποιούνται για οδική μεταφορά εμπορευμάτων, καθώς και των διοδίων και τελών χρήσης που εισπράττονται για τη χρησιμοποίηση ορισμένων έργωνποδομής — ΕΕ L 279 της 12.11.1993.